  Анжелика Тихонова корреспондент Туннэ, 5-тӥ оштолэзе, Удмуртилэн тӧроезлэсь ужъёссэ огдырлы быдэсъясь Александр Бречалов элькунын улӥсьёсын кенешыса ужалоз шуыса оскытӥз. «Мон малпамъя, тӧрлык, уката ик улосысь, быдэсак усьтэмын луыны кулэ, ӵапак озьы луоз шуыса мон тӥледыз оскытӥсько», — пусйиз со. «Асьмеос ӵошен мер эскеронэз но нуом, шуг-секытъёсты но валаны тыршом, котькыӵе секытэсь соос мед луозы, туннэ нуналлы, оло, сэрттымон-пертчымон луымтэесь ке но. Нош согон но ватон, яке воксё кыӵе ке ужлэсь палэнтӥськыны амалъёс малпан, яке пӧяськон — сыӵеез уз луы. Элькунын улӥсьёслэн вань эрикрадзы соосын зэмлыко вераськозы но шуг-секытъёссэс сэрттыны-пертчыны тыршозы шуыса возьманы», — шуиз журналистъёслы элькун тӧролэсь ужзэ огдырлы быдэсъясь. Тегъёс: Политика Ижкар Удмуртия АлександрБречалов  